**PRITARTA**

**Panevėžio rajono savivaldybės tarybos**

**2020 m. gegužės 28 d. sprendimu Nr.** T-

**PANEVĖŽIO R. KREKENAVOS LOPŠELIO-DARŽELIO „SIGUTĖ“
2019 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Lopšelis-darželis yra įsikūręs Krekenavos miestelyje, 30 km nuo Panevėžio miesto, Krekenavos regioninio parko teritorijoje, yra daug lankytinų ir unikalių gamtos vietų. Nuolatinis bendradarbiavimas su socialiniais partneriais suteikia sąlygas vaikų socializacijai, sudaro galimybes plėtoti gamtosauginę, ekologinę, kūrybiškumo kryptis.

Krekenavos mstl. ir aplink jį kuriasi jaunos šeimos. Tėvai (globėjai) vaikus atveža iš aplinkinių kaimų. Sudaryta sutartis su Krekenavos Mykolo Antanaičio gimnazija dėl priešmokyklinio amžiaus vaikų pavėžėjimo.

Lopšelio-darželio veikla finansuojama valstybės biudžeto (Mokymo lėšos), Panevėžio rajono savivaldybės biudžeto (Mokyklos aplinkos išlaikymo lėšos), projektų ir paramos lėšomis. Panevėžio rajono savivaldybės taryba skyrė lėšų remonto darbams, būtinoms ūkinėms prekėms, pažintinėms veikloms, tačiau trūksta lėšų edukacinėms erdvėms puoselėti. Tam skiriamos paramos lėšos, ieškoma rėmėjų, siekiama pritraukti lėšų per projektines veiklas.

1.2. Vadybinės veiklos pasiekimai, įsimintini sėkmės atvejai.

Sėkmingai vykdomos lopšelio-darželio strateginiame plane numatytos 2019 metų veiklos, tinkamai rengiami vidaus dokumentai. Užtikrinamas ikimokyklinis ir priešmokyklinis ugdymas ir įvairių veiklų tęstinumas. Bendradarbiaujant su socialiniais partneriais, vykdomos bendros projektinės veiklos. Įgyvendintas Vaikų socializacijos programos projektas „Draugystė padeda pažinti gimtinę“ (gautas finansavimas 410,00 Eur) ir Visuomenės sveikatos rėmimo specialiosios programos projektas „Gyvenu sveikai ir aktyviai“ (gautas finansavimas 1 000,00 Eur). Vykdomas Lietuvos mokinių neformaliojo ugdymo švietimo centro inicijuotas projektas „Sveikata visus metus“. Tapome STEAM mokyklų tinklo nariai. Vykdomų projektų veiklos skatino vaikų kompetencijas įvairių mokslų srityse, lavino jų įgūdžius. Dalyvaujama Ekologiškų ir pagal nacionalinę žemės ūkio ir maisto kokybės sistemą pagamintų maisto produktų vartojimo skatinimo programoje. Gaminant maistą naudojama daugiau ekologiškų produktų. Sėkmingai bendradarbiaujant su VšĮ Alfonso Lipniūno kultūros centru dalyvauta partnerio teisėmis projekte „Me(na)s vienybėje“, lopšelyje-darželyje dirbo savanorė iš Ukrainos Maryna Shevchuk. Siekiant ugdymo kokybės, kartu su partneriais teikta paraiška ir gautas finansavimas iš ES struktūrinių fondų inovatyvioms priemonėms įsigyti. Iš UAB IDAVANG gauta 800 Eur parama lauko edukacinėms erdvėms plėtoti.

1.3. Darbuotojai:

|  |  |  |
| --- | --- | --- |
| Eil. Nr. |  | 2019 m. gruodžio 31 d. |
| 1. | Bendras darbuotojų skaičius | 26 |
| 2. | Pedagoginių darbuotojų skaičius: | 11 |
|  | vadovai | 2 |
|  | mokytojai (pagrindinės pareigos) | 8 |
|  | mokytojai (nepagrindinės pareigos) | 0 |
|  | pagalbos mokiniui specialistai (logopedas) | 1 |
| 3. | Atestuotų pedagoginių darbuotojų skaičius: | 9 |
|  | turinčių eksperto kvalifikacinę kategoriją | 0 |
|  | turinčių mokytojo metodininko kvalifikacinę kategoriją | 0 |
|  | turinčių vyresniojo mokytojo kvalifikacinę kategoriją | 8 |
|  | turinčių mokytojo kvalifikacinę kategoriją | 1 |
| 4. | Neatestuotų pedagoginių darbuotojų skaičius | 0 |

1.4. Metinio veiklos plano įgyvendinimas.

Krekenavos lopšelio-darželio „Sigutė“ 2017–2019 metų strateginio ir 2019 metų veiklos planuose numatyti tikslai ir uždaviniai buvo orientuoti į vaikų fizinės ir psichinės sveikatos saugojimą ir stiprinimą, kokybiškas švietimo paslaugas, mokytojų kvalifikacijos tobulinimą ir lopšelio-darželio materialinių išteklių gerinimą.

Dalyvauta Pedagoginės psichologinės tarnybos prevenciniuose konkursuose, nacionaliniame projekte „Mes rūšiuojam“, vykdyta prevencinė programa „Zipio draugai“, Alkoholio, tabako ir kitų psichiką veikiančių medžiagų vartojimo prevencijos programa, vykdytos Gyvenimo įgūdžių ugdymo programos veiklos. Vaikai mokėsi atpažinti teigiamus ir neigiamus jausmus ir padėti sau pasijusti geriau, pažinti save, savo gebėjimus, pasitikėti savimi, pajusti kitą, gerbti jo nuomonę, prisitaikyti prie pokyčių. Nuolat kuriama aplinka be smurto ir patyčių.

Tenkinant vaikų specialiuosius ugdymosi poreikius, teikta logopedo pagalba. Trūksta
0,5 specialiojo pedagogo pareigybės. Bendradarbiauta su vaikų, turinčių specialiuosius ugdymosi poreikius, tėvais (globėjais), aptariant vaiko asmeninę pažangą.

Ieškant įvairesnių bendradarbiavimo su tėvais (globėjais) formų, siekiant užtikrinti vaikų gerovę, organizuojami bendri renginiai su visa bendruomene. Tėvai (globėjai) – bendrų švenčių, pramogų, sportinių varžybų, parodų dalyviai. Organizuota mokslo metų pradžios šventė, Advento vakaras, Lietuvos valstybės atkūrimo dienos šventė, sveikatingumo renginiai. Projekto „Gyvenu sveikai ir aktyviai“ veiklos padėjo gerinti vaikų sveikatą. Dalyvaujant projekte „Sveikata visus metus“, įgyvendinti įvairūs sveikatos iššūkiai. Organizuotos etnokultūrinės šventės, tėvų (globėjų) ir vaikų kūrybinių darbų parodos, išleistuvės. Projekto „Draugystė padeda pažinti gimtinę“ veiklos padėjo ugdyti įvairias vaikų kompetencijas.

Kasmet organizuojamas Panevėžio rajono ikimokyklinio ugdymo įstaigų meninio deklamavimo konkursas, skirtas Motinos dienai „Žodžiai tepasako mano meilės dydį“, ugdantis vaikų meninę kompetenciją.

Tęsiamas bendradarbiavimas su socialiniais partneriais. Vaikų ugdomoji veikla vykdoma kitose erdvėse, pasinaudota partnerių gamtine ir socialine aplinkomis. Įsigyti 2 lauko žaidimų įrenginiai. Pastatyti futbolo vartai. Suremontuoti nesaugūs lauko įrenginiai, atnaujinti kiemo takeliai. Liko atnaujinti priekinės aikštelės dangą.

Tobulinant ugdymo kokybę, bendradarbiaujama su tėvais (globėjais) ir bendruomene, ugdomas vaikų poreikis pažinti ir tyrinėti pasaulį per praktinę veiklą, pasirenkant ekologinę kryptį. Organizuojami įvairūs aplinkosauginiai, ekologiniai projektai, ugdomas aplinkos pažinimas, vaikai mokomi tyrinėti. Siekiant ugdymo(si) kokybės, vykdomas ugdymo priemonių atnaujinimas.

Stiprinant žmogiškuosius išteklius, sudaromos galimybės kiekvienam darbuotojui kelti profesinę kvalifikaciją ir tobulinti profesinius įgūdžius. Skatinamas lopšelio-darželio bendruomenės narių bendradarbiavimas įvairiose veiklose. Tėvai (globėjai) aktyviau įtraukiami į ugdymo procesą.

1.5. Veiklos kokybės įsivertinimas.

Veiklos kokybės įsivertinimo metu nustatyti stiprieji veiklos aspektai: ištekliai – 3,6; vaiko ugdymas ir ugdymasis – 3,3; lopšelio-darželio valdymas – 3,3. Silpniausiai vertinti rodikliai: parama ir pagalba vaikui, šeimai – 3,1; etosas – 3,0; vaiko ugdymo(si) pasiekimai – 3,2.

**II. VAIKAI**

2.1. Vaikų skaičius:

|  |  |  |  |  |
| --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ugdymo grupės vaikai | priešmokyklinio ugdymo grupės vaikai | Iš viso | Iš jų specialiųjų ugdymosi poreikių turintys vaikai |
| 2018 m. | 62 | 17 | 79 | 15 |
| 2019 m. | 63 | 18 | 81 | 16 |

2.2. Šeimos:

|  |  |  |
| --- | --- | --- |
| Šeimos | Vaikų, gyvenančių šeimose, skaičius | Proc. nuo vaikų skaičiaus |
| Socialiai remtinos šeimos | 3 | 3,7 |
| Socialinės rizikos šeimos | 4 | 4,9 |

2.3. Vaikai, gaunantieji nemokamą maitinimą:

|  |  |
| --- | --- |
| Vaikų skaičius | Proc. nuo vaikų skaičiaus |
| 3 | 3,7 |

2.4. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųvaikųskaičius | Prizininkų/laureatų skaičius | Dalyvavusiųvaikųskaičius | Prizininkų/laureatų skaičius | Dalyvavusiųvaikųskaičius | Prizininkų/laureatų skaičius | Dalyvavusiųvaikųskaičius | Prizininkų/laureatų skaičius |
| 18 | 2 | 0 | 0 | 65 | 0 | 0 | 0 |

2.5. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 2 | 1 | 0 |
| Dalyvavusių vaikų skaičius | 68 | 80 | 0 |
| Proc. nuo bendro vaikų skaičiaus | 84 | 100 | 0 |

2.6. Vaikai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo vaikų skaičiaus |
| 16 | Didelių poreikių | Vidutinių poreikių | Nedidelių poreikių |
| 6,2 | 2,5 | 11,1 |

**III. INFORMACIJA APIE VAIKŲ VEIKLOS REZULTATUS**

Apie vaikų veiklos rezultatus, jų ugdymosi pasiekimus ir pažangą informaciją kaupia grupių mokytojos aplankuose ir elektroniniame dienyne „Mūsų darželis“. Vertinimas padeda mokytojams rašant savaitinius planus, numatant individualią veiklą, diferencijuojant užduotis, rengiant rekomendaciją pradinių klasių mokytojui.

Lietuvos ikimokyklinio ir priešmokyklinio amžiaus vaikų piešinių konkurse „Saugaus eismo ABC“ laimėta III vieta, Panevėžio rajono ikimokyklinio ugdymo įstaigų ugdytinių meninio skaitymo konkurse „Žodžiai tepasako mano meilės dydį“ laimėtos I ir III vietos, dalyvauta 2019 m. Lietuvos vaikų ir mokinių-lietuvių liaudies kūrybos atlikėjų-konkurse „Tramtatulis“, Lietuvos mokinių neformaliojo švietimo centro organizuotame projekte „Sveikata visus metus“, STEAM kūrybinėje laboratorijoje „Obuolys ir jo draugai“, pilietinėse akcijose, sportinėse varžybose, dainų ir šokių festivalyje, etnokultūros šventėse, kūrybinių darbų parodose, aplinkosaugos projekte „Mes rūšiuojam“ ir kt.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetai – ugdymo kokybės tobulinimas, vaiko sveikatos išsaugojimas ir stiprinimas.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

Mokytojai dalyvavo 24 kvalifikaciniuose renginiuose. Tarptautinėje mokslinėje-praktinėje konferencijoje „Gamtamokslinis ugdymas XXI a. mokykloje“ parengtas 1 stendinis pranešimas. Lopšelyje-darželyje organizuotas šalies ikimokyklinio ir priešmokyklinio ugdymo mokytojų, logopedų, sveikatos priežiūros specialistų, socialinių pedagogų metodinis-praktinis sambūris „Gyvenimo įgūdžių ugdymas(is) įvairiapusėje įstaigos veikloje“, parengtas 1 stendinis pranešimas,
2 atviros veiklos, 3 vaizdiniai pranešimai. Palaikomas partnerystės ryšys su kitų ugdymo įstaigų kolegomis, dalijamasi gerąja darbo patirtimi. Meninio skaitymo konkursu „Žodžiai tepasako mano meilės dydį“ ugdoma vaikų meninė kompetencija. Mokytojai su ugdytiniais dalyvavo 9 įvairiuose projektuose (kūrybiškumui, tautiškumui, pažinimui, tyrinėjimams ugdyti). Ugdant vaikų kompetencijas, vykdomi grupių projektai, apimantys įvairias vaikams įdomias veiklas. Ieškant naujesnių bendravimo ir bendradarbiavimo formų su tėvais (globėjais), organizuotos 3 įvairios veiklos kartu su tėvais (globėjais) ir vaikais. Mokytojos patirtimi dalijosi ir su 2 studentėmis, kurios lopšelyje-darželyje atliko pedagoginę praktiką.

**V. FINANSAVIMAS**

Lopšeliui-darželiui skirta 205 850,00 Eur savivaldybės biudžeto lėšų, 93 000,00 Eur mokymo lėšų, 620 Eur valstybės biudžeto lėšų, 22 000 Eur spec. lėšų. Papildomai pritraukta 4 300 Eur per projektus, 2 proc. GPM, salės nuomos ir rėmėjų lėšos. Gaunamos lėšos tikslingai panaudojamos ugdymo kokybei užtikrinti: ugdymo priemonėms, vaikų edukacinėms išvykoms, mokytojų kvalifikacijai kelti, plėtoti edukacines erdves ir kitai veiklai.

**VI. PROBLEMOS IR JŲ SPRENDIMO BŪDAI**

Vaikų veikloms lauke priekinė žaidimų aikštelė nėra saugi. Sutrūkinėjęs betonas, atsiradę dideli tarpai sudaro didelę riziką vaikams susižaloti. Šiai problemai išspręsti prašomas finansavimas.

Siekiant optimaliai tenkinti vaikų specialiuosius ugdymosi poreikius, trūksta 0,25 logopedo pareigybės ir 0,5 specialiojo pedagogo pareigybės.

Patvirtinu, kad pateikta informacija yra tiksli ir teisinga.

Direktorė Danutė Ropienė

PRITARTA

Lopšelio-darželio tarybos

2020 m. balandžio d. posėdžio protokolas Nr. T-

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus